17 ຄົນ ເສຍຊີວິດ ໃນອັຟການິສຖານ ຍ້ອນການໂຈມຕີສະຫລະຊີບ ດ້ວຍລະເບີດ
ໂຄສົກ​ຂອງ​ເຈົ້າແຂວງ ກ່າວ​ຕໍ່​ວີ​ໂອ​ເອ ວ່າ ຄົນ​ຮ້າຍ​ໄດ້​ລະ​ເບີດຕົນ​ເອງ​ ຢູ່​ບ່ອນໂຮມຊຸມນຸມ​ ທີ່​​​ໄດ້ຈັດຂຶ້ນ​ເພື່ອ​ປະ​ທ້ວງ ພຶດຕິ​ກຳສໍ້​ລາດ​ບັງ​ຫລວງ ຂອງ​ລັດຖະບານໃນ​ແຂວງ.
ຜູ້ວາງລະເບີດສະຫລະຊີບ ຄົນນຶ່ງໄດ້ສັງຫານ ຢ່າງນ້ອຍ 17 ຄົນ ແລະ ເຮັດໃຫ້ອີກ 50 ຄົນ ໄດ້ຮັບບາດເຈັບ ຢູ່ໃນແຂວງ Khost ທາງພາກຕາເວັນອອກຂອງອັຟການິສຖານ ໃນວັນພະຫັດມື້ນີ້ ໂຄສົກຂອງເຈົ້າແຂວງ ກ່າວຕໍ່ວີໂອເອ ວ່າ ຄົນຮ້າຍໄດ້ລະເບີດ ຕົນເອງຢູ່ບ່ອນໂຮມຊຸມນຸມແຫ່ງນຶ່ງ ທີ່ໄດ້ຈັດຂຶ້ນເພື່ອປະທ້ວງ ພຶດຕິກຳສໍ້ລາດບັງຫລວງ ຂອງລັດຖະບານຂອງແຂວງດັ່ງກ່າວ ຕາມທີ່ມີການກ່າວຫາ ກັນນັ້ນ ທ່ານ Homayoun Homayoun ຜູ້ແທນອັຟການິສຖານ ແມ່ນ ລວມຢູ່ໃນພວກທີ່ໄດ້ຮັບບາດເຈັບ ບັນດານັກເຄື່ອນໄຫວສັງຄົມ ພົນລະເຮືອນ ແລະ ບັນດາຜູ້ແທນ ຈຳນວນນຶ່ງ ໄດ້ນຳພາການປະທ້ວງຕໍ່ຕ້ານລັດຖະບານ ທີ່ໄດ້ລຸກຮື່ຂຶ້ນເມື່ອອາທິດແລ້ວນີ້ ຢູ່ໃນແຂວງ Khost ທີ່ຕິດກັບຊາຍແດນປະເທດ ປາກິສຖານ ໂຄສົກຄົນນຶ່ງຂອງກຸ່ມຕາລີບານກ່າວວ່າ ພວກຕົນບໍ່ໄດ້ມີສ່ວນ ໃດໆກັບ ການໂຈມຕີທີ່ແຂວງ Khost ນັ້ນ ໃນຂະນະດຽວກັນ ລະເບີດລູກນຶ່ ທີ່ຫ້າງໄວ້ຢູ່ແຄມທາງ ຢູ່ໃນ ແຂວງ Helmand ທາງພາກໃຕ້ຂອງປະເທດ ທີ່ໄດ້ປະສົບກັບ ຄວາມຮຸນແຮງມາຕະຫລອດ ໄດ້ສັງຫານຜູ້ບັນຊາການ ຕຳຫລວດເມືອງຄົນນຶ່ງ ບັນດາເຈົ້າໜ້າທີ່ທ້ອງຖິ່ນ ກ່າວວ່າ ທ່ານ Hikmatulla Akmal ກຳລັງມຸ້ງໜ້າໄປຍັງຈຸດ ທີ່ເກີດ ການໂຈມຕີ ກ່ອນໜ້ານັ້ນ ໂດຍພວກ Taliban ເມື່ອຕອນ ເຊົ້າວັນພະຫັດມື້ນີ້ ຢູ່ໃນເມືອງ Gereshk ເວລາລົດຂອງທ່ານ ແລ່ນໄປຢຽບລະເບີດແຄມ ທາງ ທີ່ເຮັດໃຫ້ທ່ານເສຍຊີວິດ